ΚΟΙΝΗ ΘΕΣΗ (ΕΚ) αριθ. 9/97 που καθορίστηκε απο το Συμβούλιο στις 20 Δεκεμβρίου 1996 για την έκδοση της οδηγίας 97/. . ./ΕΚ του Συμβουλίου για την τροποποίηση της οδηγίας 91/439/ΕΟΚ σχετικά με την άδεια οδήγησης (97/C 69/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι η οδηγία 91/439/ΕΟΚ του Συμβουλίου, της 29ης Ιουλίου 1991, σχετικά με την άδεια οδήγησης (4) ορίζει ότι οι εθνικές άδειες οδήγησης εκδίδονται σύμφωνα με το κοινοτικό υπόδειγμα που περιγράφεται στο παράρτημα I ή Iα και ότι πρέπει να περιέχουν τους όρους υπό τους οποίους ο κάτοχος της άδειας επιτρέπεται να οδηγεί 7

(2) ότι τα παραρτήματα I και Iα προβλέπουν ότι αυτές οι τυχόν πρόσθετες ή περιοριστικές ενδείξεις πρέπει να έχουν κωδικοποιημένη μορφή 7

(3) ότι οι κωδικοί και υποκωδικοί, οι οποίοι αφορούν τους όρους έκδοσης που διέπονται από τις διατάξεις της οδηγίας 91/439/ΕΟΚ, ισχύουν σε όλη την Κοινότητα 7

(4) ότι, σύμφωνα με την αρχή της επικουρικότητας, χρειάζεται κοινοτική δράση για να καταστεί δυνατή η κατανόηση και η αμοιβαία αναγνώριση των αδειών οδήγησης και για να διευκολυνθεί η ελεύθερη κυκλοφορία των προσώπων, καθώς επίσης για να αποφευχθούν οι πρακτικές δυσχέρειες τις οποίες θα είχαν να αντιμετωπίσουν οι οδηγοί, οι επιχειρήσεις οδικών μεταφορών, οι αρχές και οι ελεγκτές σε περίπτωση διαφορετικών εθνικών κωδικών 7

(5) ότι χρειάζεται απλουστευμένη διαδικασία για την προσαρμογή των τεχνικών πτυχών των εναρμονισμένων κοινοτικών κωδικών που αναφέρονται στα παραρτήματα I και Iα και για την προσαρμογή των παραρτημάτων II και III της οδηγίας 91/439/ΕΟΚ 7

(6) ότι επ' ευκαιρία της παρούσας τροποποίησης πρέπει, για λόγους σαφήνειας και συμβατότητας με την οδηγία 92/61/ΕΟΚ του Συμβουλίου, της 30ής Ιουνίου 1992, σχετικά με την έγκριση τύπου των μηχανοκίνητων δίκυκλων ή τρίκυκλων οχημάτων (5) να ευθυγραμμισθεί ο όρος «μοτοσυκλέτα» όσον φορά την ταχύτητα εκ κατασκευής,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 91/439/ΕΟΚ τροποποιείται ως εξής:

1. Στο άρθρο 3 παράγραφος 3:

α) στη δεύτερη περίπτωση, η τιμή των «50 km/ώρα» όσον αφορά τη μέγιστη ταχύτητα αντικαθίσταται από την τιμή των «45 km/ώρα» 7

β) η τρίτη περίπτωση αντικαθίσταται από το ακόλουθο κείμενο:

«- με τον όρο "μοτοσυκλέτα" νοείται κάθε δίκυκλο όχημα, με ή χωρίς πλευρικό κάνιστρο, του οποίου ο κυβισμός είναι ανώτερος των 50 κ.εκ. εφόσον το όχημα είναι εξοπλισμένο με κινητήρα εσωτερικής καύσης ή/και του οποίου η μέγιστη εκ κατασκευής ταχύτητα είναι ανώτερη των 45 km/ώρα.»

2. Προστίθενται τα ακόλουθα άρθρα:

«Άρθρο 7α

1. Η υποδιαίρεση των εναρμονισμένων κοινοτικών κωδικών που περιλαμβάνονται στα παραρτήματα I και Iα καθορίζεται σύμφωνα με τη διαδικασία του άρθρου 7β, και ιδίως για τους κωδικούς 04, 05, 44 και 55.

Η διαδικασία αυτή ακολουθείται επίσης προκειμένου να αποφασιστεί εάν πρέπει να καταστεί, εφόσον είναι αναγκαίο, υποχρεωτική η χρήση ορισμένων υποδιαιρέσεων των κοινοτικών εναρμονισμένων κωδικών.

2. Οι αναγκαίες τροπολογίες για την προσαρμογή στην επιστημονική και τεχνική πρόοδο του τμήματος των παραρτημάτων I και Iα που είναι σχετικό με τους εναρμονισμένους κωδικούς και των παραρτημάτων II και III εγκρίνονται σύμφωνα με τη διαδικασία του άρθρου 7β.

Άρθρο 7β

1. Η Επιτροπή επικουρείται από επιτροπή ("επιτροπή για την άδεια οδήγησης"), αποτελούμενη από αντιπροσώπους των κρατών μελών και με πρόεδρο τον αντιπρόσωπο της Επιτροπής.

2. Ο αντιπρόσωπος της Επιτροπής υποβάλλει στην επιτροπή σχέδιο των μέτρων που πρέπει να ληφθούν. Η επιτροπή διατυπώνει τη γνώμη της για το σχέδιο αυτό εντός προθεσμίας που ορίζεται από τον πρόεδρό της σε συνάρτηση με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή λαμβάνει τα προτεινόμενα μέτρα εφόσον αυτά είναι σύμφωνα με τη γνώμη της επιτροπής.

β) Εφόσον τα προτεινόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Αν, κατά τη λήξη της προθεσμίας τριών μηνών από την υποβολή της πρότασης, το Συμβούλιο δεν έχει αποφανθεί, η Επιτροπή λαμβάνει τα προτεινόμενα μέτρα.»

3. Στο παράρτημα I σημείο 2 σελίδα 4 της άδειας και στο παράρτημα Iα παράγραφος 2 σελίδα 2 της άδειας, στοιχείο α) σημείο 12, η πρώτη περίπτωση αντικαθίσταται από το ακόλουθο κείμενο:

«- κωδικοί 01 έως 99: εναρμονισμένοι κοινοτικοί κωδικοί

>ΘΕΣΗ ΠΗΝΑΚΑ>

»

Άρθρο 2

1. Τα κράτη μέλη θέτουν σε ισχύ, αφού ζητήσουν τη γνώμη της Επιτροπής, τις νομοθετικές, κανονιστικές ή διοικητικές διατάξεις που απαιτούνται προκειμένου να συμμορφωθούν προς την παρούσα οδηγία έως την 1η Ιανουαρίου 1998 και ενημερώνουν αμέσως σχετικά την Επιτροπή.

Όταν θεσπίζονται από τα κράτη μέλη, οι διατάξεις αυτές περιέχουν παραπομπή στην παρούσα οδηγία ή συνοδεύονται από σχετική παραπομπή κατά την επίσημη δημοσίευσή τους. Ο τρόπος της παραπομπής αυτής αποφασίζεται από τα κράτη μέλη.

2. Τα κράτη μέλη ανακοινώνουν στην Επιτροπή το κείμενο των ουσιαστικών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 3

Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μελη.

. . .,

Για το Συμβούλιο

Ο Πρόεδρος

(1) ΕΕ αριθ. C 110 της 16. 4. 1996, σ. 7 και ΕΕ αριθ. C 31 της 31. 1. 1997, σ. 3.

(2) ΕΕ αριθ. C 204 της 15. 7. 1996, σ. 20.

(3) Γνώμη που δόθηκε στις 5 Σεπτεμβρίου 1996 (ΕΕ αριθ. C 277 της 23. 9. 1996, σ. 15), κοινή θέση του Συμβουλίου της 20ής Δεκεμβρίου 1996 και απόφαση του Ευρωπαϊκού Κοινοβουλίου της . . . (δεν έχει ακόμη δημοσιευθεί στην Επίσημη Εφημερίδα).

(4) ΕΕ αριθ. L 237 της 24. 8. 1991, σ. 1 7 οδηγία όπως τροποποιήθηκε τελευταία από την οδηγία 96/47/ΕΚ (ΕΕ αριθ. L 235 της 17. 9. 1996, σ. 1).

(5) ΕΕ αριθ. L 225 της 10. 8. 1992, σ. 72 7 οδηγία όπως τροποποιήθηκε από την πράξη προσχώρησης του 1994.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 21 Φεβρουαρίου 1996, η Επιτροπή διαβίβασε στο Συμβούλιο πρόταση οδηγίας, με βάση το άρθρο 75 της συνθήκης ΕΚ, για την τροποποίηση της οδηγίας 91/439/ΕΟΚ του Συμβουλίου, της 29ης Ιουλίου 1991, σχετικά με την άδεια οδήγησης (1).

Το Ευρωπαϊκό Κοινοβούλιο και η Οικονομική και Κοινωνική Επιτροπή έδωσαν τη γνώμη τους για την πρόταση αυτή στις 5 Σεπτεμβρίου 1996 (2) και στις 24 Απριλίου 1996 (3), αντιστοίχως.

Αφού έλαβε υπόψη της τη γνώμη του Ευρωπαϊκού Κοινοβουλίου, η Επιτροπή διαβίβασε στο Συμβούλιο, στις 6 Νοεμβρίου 1996, τροποποιημένη πρόταση (4).

Στις 20 Δεκεμβρίου 1996, το Συμβούλιο καθόρισε την κοινή του θέση σύμφωνα με το άρθρο 189 Γ της συνθήκης ΕΚ.

II. ΣΤΟΧΟΣ ΤΗΣ ΠΡΟΤΑΣΗΣ

Η τροποποιημένη πρόταση της Επιτροπής, στην οποία έχουν ενσωματωθεί, εν όλω ή εν μέρει, δύο από τις οκτώ τροπολογίες που πρότεινε το Ευρωπαϊκό Κοινοβούλιο, αποσκοπεί στη θέσπιση μιας εναρμονισμένης κωδικοποίησης των ενδείξεων που πρέπει να εγγράφονται στο κοινοτικό υπόδειγμα εθνικής άδειας, και συγκεκριμένα των ενδείξεων που αναφέρουν τους όρους υπό τους οποίους επιτρέπεται στον οδηγό να οδηγεί (γυαλιά υποχρεωτικά, προσαρμογές του οχήματος, οδήγηση μόνο σε οχήματα εξοπλισμένα με αυτόματο κιβώτιο ταχυτήτων, κ.λπ.) ή/και αυτών που αναφέρονται σε διοικητικές διαδικασίες, όπως η έκδοση αντιγράφου ή η αλλαγή της άδειας. Η εν λόγω πρόταση οδηγίας προβλέπει επίσης τη σύσταση επιτροπής που θα επικουρεί την Επιτροπή κατά την προσαρμογή των παραρτημάτων της οδηγίας 91/439/ΕΟΚ.

Η προτεινόμενη δράση αποσκοπεί, μεταξύ άλλων, στο να διευκολύνει την ελεύθερη κυκλοφορία των προσώπων και την ενδεχόμενη εγκατάστασή τους σε κράτος μέλος διαφορετικό από εκείνο το οποίο εξέδωσε την άδεια.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ ΤΟΥ ΣΥΜΒΟΥΛΙΟΥ

Η κοινή θέση που καθόρισε το Συμβούλιο αντιστοιχεί, ουσιαστικά, στην πρόταση της Επιτροπής, αλλά περιλαμβάνει τις ακόλουθες τροποποιήσεις:

- τροποποίηση του τύπου της επιτροπής που επικουρεί την Επιτροπή κατά την προσαρμογή των παραρτημάτων της οδηγίας στην επιστημονική και τεχνική πρόοδο. Πρόκειται για μια επιτροπή του τύπου III α) (5) (βλ. άρθρο 1 σημείο 2 της κοινής θέσης, νέο άρθρο 7β της οδηγίας 91/439/ΕΟΚ). Η πρόταση της Επιτροπής προβλέπει επιτροπή του τύπου II α,

- εισαγωγή στην οδηγία ενός νέου άρθρου 7α (κοινή θέση, άρθρο 1 σημείο 2), που προσδιορίζει την εντολή της νέας επιτροπής για την άδεια οδήγησης.

- Η παράγραφος 1 του άρθρου αυτού, η οποία περιλαμβάνει εν μέρει τη διάταξη που περιέχεται στο τέλος του άρθρου 1 της πρότασης της Επιτροπής, προβλέπει την υποδιαίρεση των κωδικών που προβλέπονται στα παραρτήματα I και Iα σε εναρμονισμένους υποκωδικούς και αναθέτει στην επιτροπή σχετική αρμοδιότητα 7 προβλέπει επίσης την προσφυγή στη διαδικασία της επιτροπής όταν πρόκειται να αποφασιστεί εάν η χρησιμοποίηση ορισμένων εναρμονισμένων υποκωδικών πρέπει να καταστεί υποχρεωτική,

- η παράγραφος 2 καθιστά την επιτροπή αρμόδια για την προσαρμογή των εναρμονισμένων κωδικών των παραρτημάτων I και Iα, καθώς και για την τεχνική και επιστημονική προσαρμογή του συνόλου των διατάξεων των παραρτημάτων II και III,

- καθορισμό, στο άρθρο 3 παράγραφος 3 δεύτερη περίπτωση της οδηγίας 91/439/ΕΟΚ (βλ. άρθρο 1 σημείο 1, της κοινής θέσης), της μέγιστης ταχύτητας εκ κατασκευής για τα τρίκυκλα και τετράκυκλα οχήματα σε 45 km την ώρα αντί για 50 km, σύμφωνα με την οδηγία 92/61/ΕΟΚ (6) 7 η πρόταση της Επιτροπής προβλέπει μόνο την ευθυγράμμιση του ορισμού των μοτοσικλετών προς την τελευταία αυτή οδηγία.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

1. Τροπολογίες του Ευρωπαϊκού Κοινοβουλίου που έχουν περιληφθεί στην τροποποιημένη πρόταση της Επιτροπής και έγιναν από το Συμβούλιο

Το Συμβούλιο ακολούθησε την πρόταση της Επιτροπής, αποδεχόμενο τις ακόλουθες τροπολογίες του Ευρωπαϊκού Κοινοβουλίου:

- στην τρίτη αιτιολογική σκέψη, τροπολογία αριθ. 1 για την προσθήκη στο κείμενο μνείας των υποκωδικών,

- στο άρθρο 1 (εναρμονισμένοι κωδικοί που θα περιληφθούν στο παράρτημα I, παράγραφος 2, σελίδα 4 της άδειας, και στο παράρτημα Iα παράγραφος 2, σελίδα 2 της άδειας, στοιχείο α) σημείο 12 της οδηγίας 91/439/ΕΟΚ):

- το μέρος της τροπολογίας αριθ. 5 που αποσκοπεί στη συμπλήρωση των εναρμονισμένων κωδικών 02 (ακουστική πρόθεση) και 03 (κινητική πρόθεση), ώστε να αποσαφηνιστούν οι ενδείξεις αυτές, και των κωδικών 70 και 71, με την προσθήκη μνείας του καταλόγου ΟΕΕ/ΟΗΕ των διακριτικών των τρίτων χωρών (τα διακριτικά των κρατών μελών αναφέρονται ήδη στα παραρτήματα I και Iα της οδηγίας 91/439/ΕΟΚ),

- το μέρος της τροπολογίας αριθ. 5 που αφορά την προσθήκη ενός κωδικού 79, προκειμένου να καλυφθούν οι περιπτώσεις ισοδυναμίας μεταξύ των κατηγοριών αδειών που εκδόθηκαν πριν από την ημερομηνία έναρξης εφαρμογής της οδηγίας 91/439/ΕΟΚ (1η Ιουλίου 1996) και των κατηγοριών που ορίζονται στο άρθρο 3 της εν λόγω οδηγίας. Η χρησιμοποίηση του κωδικού 79 θα περιορίζεται σε ενδεχόμενη διατήρηση των κεκτημένων δικαιωμάτων των κατόχων άδειας που χορηγήθηκε πριν από την 1η Ιουλίου 1996.

2. Τροπολογίες του Ευρωπαϊκού Κοινοβουλίου που δεν έχουν περιληφθεί στην τροποποιημένη πρόταση της Επιτροπής και δεν έγιναν δεκτές από το Συμβούλιο

Το Συμβούλιο δεν αποδέχθηκε:

- την τροπολογία αριθ. 2 για την προσθήκη αιτιολογικής σκέιψης σχετικά με τον «κώδικα συμπεριφοράς» που συνήφθη μεταξύ του Ευρωπαϊκού Κοινοβουλίου και της Επιτροπής, η οποία δεν αφορά το αντικείμενο της οδηγίας,

- τις τροπολογίες αριθ. 3, 4, 7 και 8:

- την τροπολογία αριθ. 3 για την προσθήκη στην οδηγία αιτιολογικής σκέψης που θα επιβεβαιώνει την ανάγκη θέσπισης από την Κοινότητα μιας άδειας οδήγησης με σύστημα βαθμών ποινής (point system) και

- τις τροπολογίες αριθ. 4 και 7 που αφορούν την προσθήκη στην οδηγία μιας αιτιολογικής σκέψης και μιας διάταξης που προβλέπει την αμοιβαία αναγνώριση τυχόν απόφασης αναστολής ή αφαίρεσης του δικαιώματος χρησιμοποίησης της άδειας συνεπεία παράβασης που διαπράχθηκε σε κράτος μέλος εκτός από αυτό που εξέδωσε την άδεια και

- την τροπολογία αριθ. 8 σχετικά με την προσθήκη στην οδηγία των ιατρικών κανόνων για την οδήγηση.

Το Συμβούλιο κρίνει ότι οι τροπολογίες αυτές είναι άνευ αντικειμένου, αν ληφθεί υπόψη ο στόχος της οδηγίας, δηλαδή η κατάρτιση ενός καταλόγου εναρμονισμένων κωδικών των ενδείξεων που πρέπει να αναγράφονται στην άδεια,

- την τροπολογία αριθ. 5, πρώτο μέρος, για την προσθήκη στην οδηγία ενός νέου γενικού κωδικού 00 για να καλυφθούν, ενδεχομένως, εντελώς ειδικές περιπτώσεις. Το Συμβούλιο έκρινε ότι η προσθήκη ενός κωδικού που δεν θα προσδιορίζεται, θα ήταν αντίθετη προς το στόχο της πρότασης, που είναι να καθοριστούν εναρμονισμένοι κωδικοί κατανοητοί για όλους,

- την τροπολογία αριθ. 5, τελευταίο μέρος, που αφορά την προσθήκη στην οδηγία μιας ημερομηνίας (31 Δεκεμβρίου 1996) για τον καθορισμό της υποδιαίρεσης των κωδικών. Το Συμβούλιο υπογράμμισε ότι η υποχρέωση υποδιαίρεσης των κωδικών το αργότερο στις 31 Δεκεμβρίου 1996 δεν ανταποκρίνεται στο περιεχόμενο του άρθρου 1 σημείο 2 της κοινής θέσης του Συμβουλίου. Σύμφωνα με τη διάταξη αυτή, η Επιτροπή, επικουρούμενη από την επιτροπή κανονιστικών ρυθμίσεων, προβαίνει στην υποδιαίρεση των κωδικών, λαμβάνοντας υπόψη τις τεχνικές και επιστημονικές εξελίξεις και μετά τις 31 Δεκεμβρίου 1996,

- την τροπολογία αριθ. 6, για την αντικατάσταση της επιτροπής διαχείρισης που πρότεινε η Επιτροπή από μια πιο ευέλικτη επιτροπή συμβουλευτικού χαρακτήρα (τύπος I). Το Συμβούλιο κρίνει ότι είναι σκόπιμο να επικουρείται η Επιτροπή από μια επιτροπή κανονιστικών ρυθμίσεων κατά την προσαρμογή των παραρτημάτων της οδηγίας 91/439/ΕΟΚ, λόγω της σημασίας των μέτρων αυτών.

(1) ΕΕ αριθ. L 237 της 24. 8. 1991, σ. 1 7 οδηγία όπως τροποποιήθηκε τελευταία από την οδηγία 96/47/ΕΚ (ΕΕ αριθ. Λ 235 της 17. 9. 1996, σ. 1).

(2) ΕΕ αριθ. C 277 της 23. 9. 1996, σ. 15.

(3) ΕΕ αριθ. C 204 της 15. 7. 1996, σ. 20.

(4) ΕΕ αριθ. C 91 της 31. 1. 1997, σ. 3.

(5) Απόφαση 87/373/ΕΟΚ του Συμβουλίου, της 13ης Ιουλίου 1987, για τον καθορισμό των λεπτομερειών άσκησης των εκτελεστικών αρμοδιοτήτων που ανατίθενται στην Επιτροπή (επιτροπολογία) (ΕΕ αριθ. L 197 της 18. 7. 1987, σ. 33).

(6) Οδηγία 92/61/ΕΟΚ του Συμβουλίου, της 30ής Ιουνίου 1992, σχετικά με την έγκριση τύπου των δικύκλων ή τρικύκλων οχημάτων με κινητήρα (ΕΕ αριθ. L 225 της 10. 8. 1992, σ. 75) 7 οδηγία όπως τροποποιήθηκε από την πράξη προσχώρησης του 1994.